Shavkat Mirziyoyev Sirdaryodagi xonadonlarning birida mehmon bo‘ldi (foto)

Prezident Shavkat Mirziyoyev Sirdaryo tumani “Shirin” mahallasida yashovchi Doniyor Yo‘ldoshev xonadonida bo‘lib, oilaning turmush sharoitlari bilan tanishdi, deb xabar beradi davlat rahbarining matbuot xizmati.

 Bu surat aynan anorgullar orasidan poylab olingan.
Ta’kidlanishicha, xonadon sohibining 10 sotixli tomorqasiga mevali va manzarali daraxtlar, sabzavotlar ekilgan. 30 bosh nasldor kurka boqilib, bir yilda 25 million so‘mgacha qo‘shimcha daromad olinmoqda.


O‘zbekiston Prezidenti bu sa’y-harakatlarni ma’qullab, mana shunday obod xonadonlar ko‘payishi kerakligini ta’kidlagan.

“Hududlarda yurishim, har kungi harakatlarimdan maqsad — odamlarni rozi qilish, aholi jon boshiga daromadni ko‘paytirish. Ilgari chetga xomashyo sotardik. Hozir hammasini mamlakatimizda qayta ishlab, tayyor mahsulot chiqaryapmiz. Korxonalar ochilyapti, yoshlarimiz, xotin-qizlarimiz ishli bo‘lyapti. Bundaylar ko‘payishi, buning uchun rivojlanish mahallada bo‘lishi kerak. Mahalla yaxshi bo‘lsa, davlat kuchli bo‘ladi. Yoshlarni bilimli, aqlli qilib tarbiyalasak, o‘z yo‘lini, ishini topadi”, — deydi Shavkat Mirziyoyev. Tashrif davomida yurtga tinchlik, farovonlik tilab, duo qilindi.

Avvalroq Prezident Shavkat Mirziyoyev Sirdaryo viloyatiga tashrifi chog‘ida Guliston shahrining eski dehqon bozori o‘rnidagi 42 gektar maydonda Guliston City barpo etishni taklif qilgani to‘g‘risida xabar berilgandi.
 Shavkat Mirziyoyev Sirdaryo Mega Luks qo‘shma korxonasi faoliyati bilan tanishdi